وقالت نيرة عبر حسابها الشخصي بموقع التواصل الاجتماعي فيسبوك: «أنا مكنتش عايزة أطلع أتكلم في أي حاجة تخص صاحبتي اللي بين إيدين رب رحيم النهارده، بس الناس مش رحيمة ولا عمرها بترحم وخصوصاً جريدة مشهورة طلعت تاكل عيش وتلم شوية ريتش على حساب حرمة ميت، صاحبتي كانت قاعدة عادي جدا وكلامنا في القعدة كان كلام صحاب وقعدة دردشه، شوية حكاوي وعياط على شوية ضحك زي أي صحاب بنات، أو قعدة ولاد على قهوة. وسيبتها لأنها بكل هدوء طلبت تقعد مع نفسها شوية قبل ما تروح، فحبيت أسيب لها خصوصيتها وهي كانت طبيعية جداً قبل ما اسيبها.. أنا عمري ما هسيب صاحبة عمري مبلغاني إنها هتإذي نفسها بأي شكل وأسيبها.. وهي ما أبدتش أي نية للانتحار نهائي أو الأذى بأي شكل.. اللي حصل حرمة ميت وتفاصيل تخص شخص اتوفى وإتقال في التحقيق للجهات المختصة- اللي هطلبه ان محدش يمشي ورا أي حاجة تتقال عنها كفاية اللي عيلتها واصحابها فيه.. كل اللي قريته عن الحادثه وعن حياتها وعن تدخل طفيلي إعلامي حقير كدب ومفيهوش كلمة صحيحة بيوجعنا وبيخلي كل ثانية متعبة.. كل كلمة بتكتبوها بتوجع وكدب.. ادعوا لها.. ادعوا ربنا يرحمها ويغفر لها ويغفر لنا ويصبرنا».